बेंगलुरु. भारत और ऑस्ट्रेलिया के बीच यहां चिन्नास्वामी स्टेडियम में दूसरे टेस्ट मैच के दूसरे दिन प्लेयर्स के मजेदार एक्सप्रेशन देखने को मिले। रविवार को फास्ट बॉलर ईशांत शर्मा ने अपने स्पेल के पहले घंटे में ऑस्ट्रेलियाई कप्तान स्टीव स्मिथ और ओपनर मैट रेनशॉ के साथ मजाक किया। दोनों ऑस्ट्रेलियाई बैट्समैन ने जब अजीब तरह से मुंह बनाया तो ईशांत उन्हें चिढ़ाते नजर आए। यह देख विराट कोहली हंस पड़े। आखिर हुआ क्या...
- मैच के 27वें ओवर में कई तरह के रिएक्शन देखने को मिले। दरअसल, ईशांत शर्मा बॉलिंग कर रहे थे। ओवर की दूसरी गेंद फेंकने के बाद ईशांत ने अजीब ढंग से चेहरा बनाकर रेनशॉ को चिढ़ाया। रेनशॉ ने भी कुछ उसी अंदाज में ईशांत को जवाब दिया। तीसरी गेंद पर दोनों प्लेयर खामोश रहे।
- थोड़ी ही देर बार ड्रामा दोबारा तब नजर आया जब ईशांत ने चौथी गेंद स्टीव स्मिथ को डाली। स्मिथ उसे अच्छे ढंग से नहीं खेल पाए। इस पर ईशांत ने मजाकिया ढंग से रिएक्शन दिया। ऐसा लगा कि जैसे ईशांत ने उन्हें चिढ़ाया हो। यह देख कोहली हंसते नजर आए।
- इसके बाद ईशांत ने 27वें ओवर की 5वीं गेंद डाली। रन तो नहीं बना, लेकिन एक बार फिर ईशांत ने स्मिथ को चिढ़ाया। हालांकि स्मिथ ईशांत की हरकत को एन्ज्वॉय करते नजर आए।
स्मिथ-विराट ने की बात
- 27वें ओवर के बाद स्मिथ और विराट कोहली के बीच बातचीत हुई। ऐसा लगा जैसे स्मिथ ने कोहली से पूछा कि ईशांत ऐसा क्यों कर रहे हैं?
- बाद में कोहली ने अगले ही ओवर में ईशांत को गेंदबाजी से हटा लिया।
ट्विटर पर आ रहे ऐसे रिएक्शन
- मैच के दौरान यह घटना स्पिनर आर अश्विन द्वारा ऑस्ट्रेलियाई ओपनर डेविड वार्नर को आउट करने के बाद हुई। लोग ईशांत के फोटो शॉट्स के साथ इसे सोशल मीडिया पर शेयर कर कई तरह के मजाक कर रहे हैं।
- ये उस वक्त का मोमेंट है, जब आपकी गर्लफ्रैंड अपना लॉलीपॉप खत्म करने के बाद आपका भी लॉलीपॉप छीन ले। (Mohan Chowdary Gutta @Mohan9999999)
- पाजी (वीरेंद्र सेहवाग) क्या आप जानते हो कि जब हाल ही में ईशांत शर्मा कपिल शर्मा से मिले तो क्या हुआ? इतने कमाल की टाइमिंग और एक्सप्रेशन तो वो ही सिखा सकता है। (Manjul Sharma @manjul36)
- "करण जौहर के 2 बच्चों के पापा बनने की खबर सुनने के बाद ईशांत शर्मा का रिएक्शन।" (Dolla Bill @Trollsnpjs)
- "ईशांत शर्मा का रिएक्शन जब वह आईपीएल नीलामी में नहीं बिके।" (Steve Smith FC @SteveSmithFc)
- Steve Smith FC @SteveSmithFc ने बाद में ईशांत के एक्सप्रेशन की फोटो के साथ एक बंदर की फोटो पोस्ट की।
- "मजाक अच्छा है, लेकिन एक प्लेयर के मैनरिज्म (अजीब व्यवहार) को पर्सनल लिया जा रहा है।" (Rohan Krishnamurti @rohan1901)
- "ईशांत शर्मा की एक्टिंग उनकी बॉलिंग से अच्छी है।" ( Ahmed Khokhar @axmedkhokhar)
hin_Deva hin_Deva hin_Deva hin_Deva awa_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva